AliExpress kompaniyasi “Barselona” klubining yangi titul homiysi bo‘ladi

“Barselona” Alibaba Group bilan homiylik shartnomasini imzolashi haqida bugun, 16-noyabr kuni e’lon qiladi. Bu haqda “Sports.ru” xabar bermoqda.

2017/18-yilgi mavsumdan boshlab Xitoyning AliExpress riteyleri kataloniyaliklarning titul homiysi bo‘ladi. Alibaba Group’ning sho‘ba korxonasi hisoblangan AliExpress internet orqali savdo qilish bo‘yicha dunyoda yetakchilardan biri sanaladi.
Ma’lumot uchun, 2013-yildan buyon “Barselona” klubining titul homiysi Qatar Airways kompaniyasi bo‘lib kelmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.